Diari Oficial de la Generalitat Valenciana


Sumari del DOGV 4119, del 02-11-2001 (2001/10184)

RESOLUCIÓ de 19 de setembre de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació de l'avantprojecte, autorització administrativa, declaració, en concret, d'utilitat pública i estudi d'impacte ambiental de l'ampliació de la subestació transformadora de 220/20 kV, denominada ST Rojales, al terme municipal de Rojales, província d'Alacant. JUEXPR/2001/8 (ATRCCT/2001/13).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10489


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 19 de setembre de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació de l'avantprojecte, autorització administrativa, declaració, en concret, d'utilitat pública i estudi d'impacte ambiental de l'ampliació de la subestació transformadora de 220/20 kV, denominada ST Rojales, al terme municipal de Rojales, província d'Alacant. JUEXPR/2001/8 (ATRCCT/2001/13). [2001/10029]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); i també en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), i en el Reglament (aprovat pel Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública la instal·lació elèctrica les característiques principals de la qual són:
  
a) Peticionari: Iberdrola Distribución Eléctrica, SAU, amb CIF: A-95075578, amb domicili social en l'av. de Burgos, núm. 8-B, edifici Génesis, de Madrid, CP 28213.
  
b) Lloc on s'establirà la instal·lació: la ST Rojales s'ubica sobre una parcel·la propietat d'Iberdrola en la partida de Torrejón de San Bruno, procedent de la hisenda de Lo Ferrer, al terme municipal de Rojales, província d'Alacant.
  
La subestació en la nova configuració ocuparà una superfície de 23.362 m² dels quals 13.990 m², propietat d'Iberdrola, són els de l'actual subestació, per la qual cosa resultaran afectats fora d'aquests 9.372 m² .
  
c) Finalitat de la instal·lació: ampliació de la capacitat de transformació de la subestació elèctrica per a poder garantir el proveïment de l'increment de consum d'energia elèctrica experimentat en la zona dels seu emplaçament i zones limítrofes, que millora així la qualitat del subministrament i en garanteix la regularitat i seguretat.
  
d) Característiques tècniques:
  
1) Sistema elèctric de 220 kV amb una configuració de doble barra amb capacitat màxima per a 12 posicions, 6 de línia corresponents a l'entrada i eixida de l'actual línia San Vicente-Escombreras una vegada desdoblada i al doble circuit procedent de la ST Rocamora, dos de transformador i l'enllaç de barres.
  
2) Sistema de 20 kV esquema de doble barra tipus interior en cel·les d'aïllament a l'aire compost per un total de 47 posicions, 30 de línia, 3 de transformador, 2 de serveis auxiliars, 3 de bateria de condensadors, 3 de mesura, 2 de partició, 2 d'enllaç i 2 d'unió, agrupades en tres mòduls de cel·les de 10 línies cada un ubicats en un edifici. Aquest sistema quedarà completat amb la dotació en intempèrie de tres bateries de condensadors (BC).
  
3) La transformació constarà de tres transformadors de potència trifàsics, de relació 220/20 kV i 50 MVA de potència cada un, amb les corresponents reactàncies trifàsiques limitadores de posada a terra i una tercera unitat de la mateixa relació 220/20 kV i 50 MVA de potència màxima. Així mateix quedarà dotada amb dos transformadors de serveis auxiliars (TSA) de relació 20/0, 380-0, 220 kV i 250 kVA de potència de cada un.
  
4) Un edifici de cel·les i control en el qual s'ubicaran les cel·les de 20 kV així com els equips de control, protecció, comunicació, serveis auxiliars en BT, lavabos, etc., necessaris per al correcte funcionament de la subestació.
  
e) Pressupost: tres-cents setanta-quatre milions dues-centes cinquanta mil pessetes (663.991.175 PTA) (2.249.287,8 €).
  
f) Tècnic autor del projecte: Tomás Muruzábal Sitges.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats pel dit avantprojecte, la relació dels quals s'inclou al final d'aquest anunci, perquè puga ser examinat l'avantprojecte de la instal·lació en aquest Servei Territorial d'Indústria i Energia, situat al c/ Churruca, núm. 29 d'Alacant, i perquè puguen formular-se, en doble exemplar, les al·legacions que es consideren oportunes, en el termini de trenta dies, comptats a partir de l'endemà de la publicació d'aquest anunci.